Odd Nordstoga

Odd Nordstoga (født 1972) er en norsk musiker, sanger, komponist og barnebokforfatter fra Vinje i Telemark.

Hans første instrument var et trekkspill han fikk som åtteåring. Sansen for popmusikk fikk han da han som tenåring kom over kassetter av Michael Jackson i platebutikken Roxy i fylkessenteret Bø i Telemark. Både folkemusikktradisjonene og den urbane popmusikken har preget Nordstogas virke.  

Han var elev ved Voss Folkehøgskule i 1991–1992, der han gikk på musikklinja. 

Nordstoga er kjent som soloartist, og fikk sitt store gjennombrudd i 2004 med soloalbumet Luring. Albumet, som en blanding av populærmusikk og tradisjonell folkemusikk og med tekster på dialekt og nynorsk, har solgt  eksemplarer i Norge. Han har utgitt flere soloalbum og har blant annet samarbeidet med Sissel Kyrkjebø og Ingebjørg Bratland samt tekstforfatterne Ragnar Hovland og Stein Versto.Alf van der Hagen: «Å vere på veg», intervju i Klassekampen 31. mars 2021

Han har vunnet en rekke priser og ble kåret til Årets spellemann under Spellemannprisen 2004.

 Musikalsk karriere 

 Something Odd 
Mens han gikk på lærerhøgskolen i Bergen, debuterte han som plateartist med gruppa Something Odd og den selvfinansierte plateutgivelsen (1997) med samme navn. «Urban bygderock» kalte Nordstoga med lun ironi selv musikken, som ble sunget på vinjemål. Utgivelsen ga gruppa kontrakt med plateselskapet BMG Norway og i 1998 kom oppfølgeren Solreven.

Solreven ga to mindre radiohits med låtene «Fuggel i karmen» og «Ingen eg kjenner». Albumet solgte imidlertid dårlig og plateselskapet ga dem opp. Foruten Nordstoga besto seksmannsbandet blant annet av John Vinge og Jørund Fluge Samuelsen, som begge gikk videre med bandet Trang Fødsel.

I 2000 endret han navnet på gruppa til kun Nordstoga, signerte kontrakt med plateselskapet Grappa og utga albumet Nordstoga. Han fikk igjen noen radiohits med «Dag» og «Bie på deg», og i 2001 vant han den prestisjefylte Edvard-prisen i klassen Populærmusikk, mindre verk for sangen «Bie på deg». Gruppa ble oppløst kort tid etter.

 Blåmann Blåmann 
I årene 2001–2003 konsentrerte Odd Nordstoga seg mest om tradisjonell folkemusikk fra Telemark. Gruppa Blåmann Blåmann som besto av ham selv og gamle venner fra Vinje – gitarist Asgaut Bakken, fløytist Silje Hegg og Lars Underdal på hardingfele – ga ut et selvtitulert album i 2001. De fikk en radiohit med sangen «Tippe Tippe Tuve».

 Samarbeid med Øyonn Groven Myhren 
I 2002 slo han seg sammen med folkemusikanten Øyonn Groven Myhren (Dvergmål). De laget albumet Nivelkinn, basert på dikt fra Telemarkspoeten Aslaug Vaa, som bestillingsverk til Telemarksfestivalen. Samarbeidet ga radiohitsene «Uppi måneskin» og «Guten og folen», og Spellemannprisen 2002 i klassen Folkemusikk/gammaldans.

 Samarbeid med Herborg Kråkevik 
I 2002 fikk Odd Nordstoga mye omtale for samarbeidet med Herborg Kråkevik, da han skrev og spilte tittelsangen i Edith Piaf-forestillingen hennes, Eg & Edith. Nordstoga bidro i tillegg med sangen «Rosevev», med tekst av lyrikeren Stein Versto, også fra Vinje. 

Nordstoga har også jobbet med Kråkevik for en film basert på en novelle av forfatteren Tarjei Vesaas.

 Gjennombrudd 
I 2004 signerte Nordstoga for plateselskapet Universal og spilte inn det som ble hans virkelige gjennombrudd, Luring, som solgte mer enn  eksemplarer og forble 14 uker på toppen av de norske salgslistene. På turneen som fulgte i kjølvannet av salgssuksessen, den såkalte Luringturen, hadde han med seg Daz Nordstogaz Allstars  – Nordstogas backingband fra ca. 2004 til ca. 2010. Bandet besto av Geir Sundstøl (gitar, banjo, dobro, pedal-steel, mandolin, kor), Thomas Tofte (bassgitar, banjo-bass), John Vinge (tangentinstrumenter), Daniel Sanden-Warg (hardingfele), Øystein Fosshagen (fele) og Martin Windstad (trommer, perkusjon).

Hovedsangen fra albumet, «Kveldssong for deg og meg», var den sangen som ble oftest spilt på radio i 2004. Teksten til låta er hentet fra forfatteren Ragnar Hovlands barnebok Elefantmusikken (1985), som består av en rekke underfundige og sprelske dikt.

Andre låter fra albumet – «Texas», «Lause ting», «Hallo hallo» og «Farvel til deg» – fikk også mye spilletid på radio.

Odd Nordstoga ble både kåret til Årets Spellemann og vinner av klassen Mannlig artist for Luring på Spellemannprisen 2004. Sommeren 2005 dro han ut på en ny turne; Luringturen MK-ll.

I 2006 kom albumet Heim te mor ut.

 Arbeid for TV 
I 2004 gjorde Nordstoga musikken for barneserien Linus i Svingen (NRK1). Tittelsangen «Svingensongen» ble utgitt på samleplaten Tidenes beste barneplate 2. Sammen med John Vinge laget han musikk til NRK sin adventskalenderserie Jul i Svingen, som ble vist første gang i desember 2006. 

Han har også bidratt med musikk til den populære serien Uhu!.

 Andre prosjekter 
I juni 2005 fremførte Nordstoga bestillingsverket Pilegrim til kritikerros ved Festspillene i Bergen. Lyrikken var skrevet av Stein Versto og Ragnar Hovland som begge hadde tidligere bidratt på Luring. Verket ble utgitt på plate i 2008. Foruten Nordstoga deltar musikerne Arve Henriksen (trompet), Ståle Storløkken (keyboards), Georg Buljo (gitar), Sondre Meisfjord (kontrabass) og Erland Dahlen (trommer).

I august 2005 gjorde han en gjesteopptreden med rap-gruppa Klovner i kamp som korist på singelen «Syng». 

Nordstoga har også gjort prosjekter for Frelsesarmeen, folkemusikkprosjekter med ulike musikere – blant annet Telemarksstykket Storegut sammen med broren Aasmund Nordstoga og Per Anders Buen Garnås – og en gjesteopptreden med gruppa Fake It or Leave It som spiller The Beatles-låter i folkemusikkarrangement.

Siden 2019 har Nordstoga spilt trekkspill og koret i Bare Egil Spellemanslag.

 Forfatterskap 
Nordstoga debuterte i 2013 som barnebokforfatter i  med billedboken Eg og Pontus går for gull, illustrert av Rune Markhus. I 2014 ga Nordstoga og Markhus ut oppfølgeren Eg og Pontus går i land.

I 2024 ga Nordstoga ut selvbiografien Spelemann.

 Familie og oppvekst 
Nordstoga vokste opp på gården Plassen i Vinje i Telemark som den yngste av fire søsken. Han kommer fra en musikalsk familie; mora, Ellen Nordstoga, var folkesanger og faren, Olav Nordstoga, er tekstleser og kåsør. Sammen med Odds storebror, Aasmund Nordstoga, ga de ut platen Livet er godt med tekster av Aasmund Olavsson Vinje. Familiegården er for øvrig den samme som Vinje vokste opp på.  

Forfatteren Johan Bojer er oldefar (mormors far) til Odd Nordstoga. Odd er tremenning til organisten Kåre Nordstoga.

 Priser og utmerkelser 
 Utmerkelse  Kategori  For  Resultat Edvard-prisen 2001  Populærmusikk - mindre verk  «Bie på deg»   Spellemannprisen 2002  Folkemusikk/gammaldans (med Øyonn Groven Myhren)  Nivelkinn   Prøysenprisen 2004       Nordic Music Awards 2004  Beste norske artist     Spellemannprisen 2004  Årets spellemann     Årets hit  «Kveldssong for deg og meg»   Mannlig artist  Luring   Bygdeprofil for 2004  (Stemt frem av lesere av avisen Nationen)     Prisen for god offentleg språkbruk 2004       Vinje kommunes Kulturpris 2004       Folkemusikkprisen 2004       Ole Vig-prisen i 2004       Telemark fylkeskommunes kulturpris 2005       Spellemannprisen 2006  Mannlig artist  Heim te mor   Spellemannprisen 2008  Viser  Pilegrim   Storegutprisen 2010       Spellemannprisen 2010  Mannlig artist  November   Tekstforatter   Poulæromponist   Spellemannprisen 2011  Mannlig artist  Bestevenn   Tekstforfatter   Skjæraasenprisen 2012       Gammleng-prisen 2013  Viser/folkemusikk     Spellemannprisen 2013  Folkemusikk/tradisjonsmusikk (med Ingebjørg Bratland)  Heimafrå   Årets nynorskbrukar 2014Norsk tidend, nr 2, 2014.  (med broren Aasmund Nordstoga)     Spellemannprisen 2015  Tekstforfatter  Dette landet   Viser   Spellemannprisen 2018   Årets tekstforfatter  Kløyvd   Gullruten 2022   Beste originalmusikk  Fotobonden   Spellemannprisen 2022  Viser og visepop  Inn i skogen   Årets tekstforfatter   Dialektprisen 2023   (med Ingebjørg Bratland)     Spellemannprisen 2023  Viser og visepop (med Ingebjørg Bratland)  Langt heimafrå   Vidar Sandbecks kulturpris 2025      

 Plateutgivelser i utvalg 

 1997 Something Odd (Odd Productions) – Something Odd 
 1998 Solreven (BMG Norway/RCA) – Something Odd 
 2000 Nordstoga (Grappa Musikkforlag) – Nordstoga 
 2001 Blåmann Blåmann (album) (Heilo/Grappa Musikkforlag) – Blåmann Blåmann 
 2002 Nivelkinn (Heilo/Grappa Musikkforlag) – Øyonn Groven Myhren & Odd Nordstoga 
 2004 Luring (Sonet/Universal) – Odd Nordstoga
 2006 Heim te mor (Sonet/Universal) – Odd Nordstoga
 2008 Pilegrim (Universal) – Odd Nordstoga
 2009 Strålande Jul (Universal) – Sissel Kyrkjebø & Odd Nordstoga
 2010 November (Sonet/Universal) – Odd Nordstoga
 2011 Bestevenn (Sonet/Universal) – Odd Nordstoga
 2013 Heimafrå (Universal) - Ingebjørg Bratland & Odd Nordstoga
 2015 Dette landet (Universal) - Odd Nordstoga
 2016 Aleine heime (Universal) - Odd Nordstoga
 2018 Kløyvd (Universal) - Odd Nordstoga
 2018 Jul (Universal) - Odd Nordstoga
 2020 Fatig ferdamann (Universal) - Odd Nordstoga
 2022 Inn i skogen (Universal) - Odd Nordstoga
 2023 Langt heimafrå (Universal) - Ingebjørg Bratland & Odd Nordstoga

ProsjekterOpptredenerAndre prosjekt
 Linus i Svingen (musikk for TV) 
 Eg & Edith (Edith Piaf-album og forestilling med Herborg Kråkevik) 
 Kjærlighet er best på pinne (forestilling med Eduardo ‘Doddo’ Andersen) 
 Pilegrim (musikkstykke spesielt skrevet for Festspillene i Berge) 
 Tryllefløyten (folkemusikkutgaven av Mozarts "Die Zauberflöte") 
 Storegut (samarbeid mellom Aasmund Nordstoga, Per Anders Buen Garnås & Odd Nordstoga) 
 Venn (veldedighetsplate for ofrene etter Tsunami-flodbølgen Sørøst-Asia) 
 My Mother's Tears (med Hillborg Romtveit) 
 Blåmann Blåmann (begrenset utgave av 15 minutters intervju utgitt av Rikskonsertene) 
 UHU! (barneplate fra TV-program) 
 Sjel og sang (deltagelse på Frelsearmeens veldedighetsplate «Stolpesko») 
 Tårnhøye bølger går (deltagelse på Frelsesarmeens veldedighetsplate «Smak av himmel, Spor av Jord...») 
 Far og Herre, du som rår (deltagelse på Frelsesarmeens veldedighetsplate «Smak av himmel, Spor av Jord...») 
 Det rare (kortfilm basert på en novelle av Tarjei Vesaas) 
 Last Days & Nights (Nordstoga spiller trekkspill på sangeren Simones solodebut) 
 Barske børnerim (for viderekomne voksne) (Nordstoga spiller xylophone, bass, gitar ogaccordion på Bjarte Hjelmelands album) 
 Syng (Deltager i koret for rap-gruppa Klovner i Kamp) 
 Ørnen tek ikkje unga (Nordstoga gjester på albumet til Klovner i Kamp)Utvalgte TV-opptredener 
 Stereo (NRK2) 
 Senkveld med HC & Tommy (TV 2) 
 Absolutt Underholdning (TV 2) 
 Absolutt Norsk (NRK1) 
 Beat for Beat (NRK1) 
 Frokost-TV (NRK1) 
 God Morgen, Norge! (TV 2) 
 Sommeråpent (NRK1) 
 Nordic Music Awards Countdown (TV 2) 
 Nordic Music Awards 2004 (TV 2) 
 Redaksjon EN (NRK1) 
 SøndagsTabloid (TV 2) 
 Magiske understrenger – Historien om Hardingfela (NRK1) 
 Spellemannprisen 2002 (TV 2) 
 Spellemannprisen 2004 (TV 2) 
 TV-Aksjonen (NRK1) 
 Kvelden før Kvelden (NRK1) 
 Ein Luring frå Vinje (NRK1) 
 Jul i Blåfjell (NRK1) 
 Faktor (NRK1) 
 Frodes musikalske reise (TV 2) 
 Den som ser fær sjå (Vest-Telemark Lokal TV)
 Jul, jul, strålende jul – Konsert med Sissel Kyrkjebø, Odd Nordstoga og Trondheimsolistene i Oslo Spektrum (NRK1)

Utvalgte Radio-programmer
 P1-scenen (NRK P1) 
 Norsk på Norsk (NRK P1) 
 Folkemusikktimen (NRK P2)
 Gjesteprogramleder i P3-morgen 13.10.06 (NRK P3)

 Se også 
 Odd Nordstogas diskografi

 Referanser 

 Eksterne lenker 



  Kulturo.no – Gåsehudgaranti (anmeldelse av Odd Nordstogas Pilegrim)

Kategori:Norske folkemusikere
Kategori:Norske visesangere
Kategori:Norske gitarister
Kategori:Personer fra Vinje kommune
Kategori:Vinnere av Spellemannprisen
Kategori:Vinnere av Spellemannprisen i klassen folkemusikk
Kategori:Årets spellemann
Kategori:Odd Nordstoga
Kategori:Nynorskforkjempere